- Hindi News
- National
- झारखंड की प्रमुख क्षेत्रीय भाषाओं में भी एनबीटी करेगा पुस्तकों का प्रकाशन
झारखंड की प्रमुख क्षेत्रीय भाषाओं में भी एनबीटी करेगा पुस्तकों का प्रकाशन
नेशनल बुक ट्रस्ट द्वारा आयोजित नेशनल बुक फेयर के संदर्भ में एनबीटी के अध्यक्ष बलदेव भाई शर्मा ने शु़क्रवार को मोरहाबादी मैदान में मीडिया को संबोधित करते हुए बताया कि देशभर से 80 प्रकाशकों, विक्रेताओं की सहभागिता के साथ रांची पुस्तक मेला का उद्घाटन शनिवार 4 मार्च को 12 बजे होगा। बुक फेयर के उद्घाटन में मुख्य अतिथि के रूप में पद्मश्री बलवीर दत्त, कथाकार रीता शुक्ल, राज्य परियोजना निदेशक मुकेश कुमार उपस्थित रहेंगे। यह पुस्तक मेला 10 मार्च तक चलेगा। पुस्तक प्रेमी निशुल्क यहां प्रवेश कर सकते हैं। पुस्तक मेले के दौरान साहित्यकारों के संग गोष्ठी और सांस्कृतिक कार्यक्रमों का भी आयोजन होगा। फेयर में सभी आयु वर्गों के लिए ज्ञान की सभी प्रकार की पुस्तकें उपलब्ध रहेंगी। इस दौरान पुस्तक मेला के अध्यक्ष डॉ. कमाल अहमद, एनबीटी उपनिर्देशक इमरानुल हक और हिंदी संपादक दीपक गुप्ता उपस्थित रहे।
सात दिनों तक चलने वाले पुस्तक मेला के बारे में जानकारी देते बलदेव भाई शर्मा।
देशभर के 80 प्रकाशकों की पुस्तकें होंगी उपलब्ध
एनबीटी के अध्यक्ष बलदेव भाई शर्मा ने बताया कि नेशनल बुक फेयर में विभिन्न भाषाओं में बाल साहित्य की विविधता देखने को मिलेगी। इस पुस्तक मेले को लेकर प्रकाशकों में भी उत्साह है। इस बार मेले में नामी लेखकों की कई प्रसिद्ध पुस्तकों का विमोचन भी किया जाएगा। साथ ही उन्होंने यह भी कहा कि संस्कृति, प्रकृति एवं कला के क्षेत्र में झारखंड की विशेष पहचान रही है और उसे राष्ट्रीय स्तर पर प्रचारित-प्रसारित करने में एनबीटी प्रयास करेगा। यहां की प्रमुख क्षेत्रीय भाषाओं में भी एनबीटी पुस्तकें प्रकाशित करेगा। साथ ही स्वाधीनता आंदोलन तथा सामाजिक बदलाव में मुख्य भूमिका निभाने वाले नायकों पर विशेष फोकस रहेगा और उन पर पुस्तकें प्रकाशित होंगी।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva